
1. ASJAOLUD JA MENETLUSE KÄIK

Narva Linnavalitsus esitas 06.09.2016 Sotsiaalministeeriumile taotluse nr 1.13/3707 täiendavate vahendite eraldamiseks toimetulekutoetuse maksmiseks summas 173 906 eurot. Vastavalt Rahandusministeeriumi veebilehel avaldatud infole esitas Rahandusministeerium 12.12.2016 Vabariigi Valitsusele eelnõu toimetulekutoetuse ja vajaduspõhise peretoetuse maksmiseks vahendite jaotamiseks sh Narva linnale toimetulekutoetuse maksmiseks täiendavalt 97 633 eurot. Vastavalt Rahandusministeeriumi poolt saadud selgitusele, kui vahendeid ei piisa kulude tegemiseks 2016. aastal, siis hüvitatakse puudujääki järgmise aasta vahendite eraldamisega. 
Narva linna Sotsiaalabiamet palub toimetulekutoetuse maksmiseks lubada kasutada linnapõhieelarvelised vahendid summas 130 000 eurot kuni vastavate vahendite eraldamiseni riigieelarvest.


2. ÕIGUSLIKUD ALUSED

Kohaliku omavalitsuse korralduse seaduse § 30 lõike 1 punkti 3 kohaselt lahendab ja korraldab linnavalitsus kohaliku elu küsimusi, mis ei kuulu volikogu pädevusse.

3. OTSUS

Lubada Narva linna Sotsiaalabiametil kasutada linnapõhieelarve vahendeid summas 130 000 eurot toimetulekutoetuse maksmiseks kuni vastavate eelarveliste vahendite eraldamiseni riigieelarvest Narva linnale.


4. RAKENDUSSÄTTED

4.1. Korraldus jõustub seadusega sätestatud korras.
4.2. Korraldust võib vaidlustada Tartu Halduskohtu Jõhvi kohtumajas 30 päeva jooksul arvates korralduse teatavakstegemist.

